EkBass/fiwiki-20250220-pages-articles huggingface dataset:
Georgetown (Washington D.C.)

Georgetown on Yhdysvaltojen pääkaupungin Washingtonin kaupunginosa, joka sijaitsee Potomac-joen varrella pari kilometriä Washingtonin keskustasta luoteeseen. Se on alueen varhaisin siirtolaisten asuttama paikka, perustettu vuonna 1751. Siitä tuli osa District of Columbia -hallintoaluetta vuonna 1871. Georgetownin naapurikaupunginosia ovat Glover Park, Kalorama, Woodley Park, Palisades, Foxhall, Burleith, Foggy Bottom ja Dupont Circle. Georgetown sai National Historic Landmark -statuksen vuonna 1967 kulttuurihistoriallisen merkityksensä vuoksiGeorgetown Area a U.S. Landmark. Capital's Oldest Settlement Honored, Hippies and All, The New York Times 8.10.1967. Viitattu 28.5.2017. Vaatii tilauksen.. Nykyisin Georgetown on vanhojen rakennustensa ja nupukivipäällysteisten jalkakäytäviensä ansiosta suosittu niin asuinpaikkana kuin matkailukohteenakin.Georgetown. The perfect intersection of historic charm and upscale modernity happens where M Street meets Wisconsin Avenue in the heart of picturesque Georgetown. Washington.org. Viitattu 28.5.2017.. Nuorekasta leimaa kaupunginosalle antaa siellä sijaitseva Georgetownin yliopisto opiskelijoineen. Vuonna 1789 perustettu yliopisto on maan vanhin katolinen yliopistoThe 25 Oldest Colleges in America , Niche- korkeakoulusivusto. Viitattu 28.5.2017.. Georgetownin halki kulkee vanha kanava, Chesapeake and Ohio Canal, joka rakennettiin aikoinaan tuomaan tupakkaa ja hiiltä Marylandin suunnalta Potomac-joen varren satamaan. Nyt kanava on suosittu ulkoilureitti.17 Things to See & Do in Georgetown, Washington DC -sivusto. Viitattu 28.5.2017. Georgetownissa sijaitsevassa Dumbarton Oaks -kartanossa pidettiin vuonna 1944 Dumbarton Oaksin konferenssi, YK-järjestön perustamiskokous. Samoihin aikoihin kaupunginosassa asui amerikansuomalainen arkkitehti Eero Saarinen, joka työskenteli tuolloin Yhdysvaltojen keskustiedustelupalvelu CIA:ta edeltäneen OSS:n tiedotusosaston päällikkönä.Eero Saarinen -näyttely Washingtonin suurlähetystössä, Suomen suurlähetystö, Washington, 15.10.2010. Viitattu 28.5.2017. John F. Kennedy asui osoitteessa 3301 N Street pyrkiessään presidentiksi. Dumbarton Oaks puutarhoineen toimii nykyisin museona. Muita museona toimivia vanhoja rakennuksia Georgetownissa ovat Dumbarton House ja Tudor Place. Alueella sijaitsevat myös monien maiden Yhdysvaltain-suurlähetystöt. ==Lähteet== == Aiheesta muualla == Luokka:Washingtonin (DC) kaupunginosat
Lehtitikaskuoriainen

Lehtitikaskuorianen (Trypodendron signatum) on kaarnakuoriainen, jonka läheisestä sukulaisestaan havutikaskuoriaisesta (Trypodendron lineatum) erottaa paitsi ensiintymispaikastaan myös ulkomuodostaan, erityisesti kellertävistä pitkittäisraidoistaan. Itse aikuinen on noin 3,5 millimetrin mittainen tummahko kovakuoriainen, jolla on mustia, ruskeita ja kellertäviä pitkittäisraitoja. Se jättää puuhun tyypillisiä mustaksi värjäytyviä merkkejä, jotka pilaavat puutavaran ulkonäön. Toukat elävät sekä elävässä että kaadetussa lehtipuussa, käytännössä koivussa. Lehtitikaskuoriaiset parveilevat alkukesällä. Toukat poistuvat puusta aikuistuttuaan kesän lopulla. Lajin jättämä kuvio johtuu naaraan käytäsästä ja sen jättämistä kaivetuista munia varten tehdyistä koloista sekä toukkien nakertamista käytävistä. Kotelot kuoriutuvat vielä syksyllä ja toukat talvehtivat. Metsätuholaisina lehtitikaskuoriaiset eivät ole äärimmäisen vakavia, koska harrastavat vain heikkokuntoisia eläviä puita, tosin puutavaralle ne voivat tehdä vahinkoa. Yleisesti ottaen laji pääsee puun sisään jo vahingoittuneista kohdista, joissa on jo lahottajasieniä. == Lähteet == == Aiheesta muualla == *Laji.fi: Lehtitikaskuoriainen (Trypodendron signatum) *Centre for Agriculture and Biosciences International (CABI): Trypodendron signatum *Pherobase: Semiochemicals of Trypodendron signatum Luokka:Kaarnakuoriaiset Luokka:Metsätuhot
Pyhän evankelista Johanneksen kirkko (Weston)

Pyhän evankelista Johanneksen kirkko () on Runcornin kaupungissa sijaitseva kirkko, joka kuuluu Englannin kirkon Chesterin hiippakuntaan. Se on suojeltu arvorakennusten Grade II* -luokituksella. Katto on walesilaista saviliusketta. == Lähteet == Luokka:Cheshiren rakennukset ja rakennelmat Luokka:Englannin kirkot Luokka:1890-luvulla rakennetut kirkot Luokka:Grade II* -luokan rakennukset Englannissa
Diu

Diu on saari ja piirikunta Damanin ja Diun liittovaltioalueella Intiassa. Se sijaitsee Kathiawarin niemimaan etelärannalla 90 kilometriä Veravalista kaakkoon. Piirikunnassa on 52 074 asukasta (vuonna 2011, väestönlaskenta). Piirikunnan pinta-ala on 40 neliökilometriä. Se rajoittuu pohjoisessa Gujaratin osavaltion Gir-Somathin ja Amrelin piirikuntiin ja muissa ilmansuunnissa Arabianmereen. Kaksi siltaa yhdistää saaren mantereeseen, jolla sijaitsee piiriin kuuluva Ghoghlan alue. Pieni Simborin alue sijaitsee 25 kilometrin päässä Diusta. Etäisyys Damanin ja Diun liittovaltioalueen keskukseen Damaniin on 768 kilometriä. Diu on osa Kathiawadin kulttuurialuetta. Paikallisia kieliä ovat gudžarati, englanti, portugali ja hindi. Asukkaista 93 % on hinduja, 6 % muslimeja ja 0,4 % kristittyjä. Diu kuului vuoteen 1961 saakka Portugalin Intiaan. Portugalilaiset sopivat linnoituksen ja sataman rakentamisesta Gujaratin sulttaanin Bahadur Shahin kanssa vuonna 1535, mutta saivat paikan lopullisesti haltuunsa vasta vuonna 1546. Intian vallattua Portugalin siirtokunnat vuonna 1961 Diu kuului samaan liittovaltioalueeseen yhdessä Goan ja Damanin kanssa. Sen jälkeen kun Goasta tuli osavaltio vuonna 1987, liittovaltioalueen ovat muodostaneet Daman ja Diu. Diu on huomattava matkailukohde. Sen nähtävyyksiä ovat portugalilaisten rakentamat linnoitus ja kirkot sekä saaren hiekkarannat. ==Lähteet== ==Aiheesta muualla== * Diun piirikunnan sivusto Luokka:Intian piirikunnat Luokka:Intian saaret Luokka:Portugalin entiset siirtomaat
Vihreät (Venäjä)

pienoiskuva|232x232px|Vihreiden 13. puoluekokous 16. syyskuuta 2007. Vihreät (, Zeljónye [zʲɪˈlʲɵnɨje]) on ympäristöpuolue Venäjällä. Vihreiden puheenjohtajana on toiminut sen perustamisesta lähtien Anatoli Panfilov. == Edustajat == Vuonna 2013 Vihreillä oli edustajia Kabardi-Balkarian tasavallan ja Jaroslavlin alueen lainsäädäntökokouksissa. Paikallisissa itsehallintoelimissä edustajia oli Baškortostanin tasavallassa, Taka-Baikalian aluepiirissä sekä Vladimirin, Moskovan, Penzan ja Sverdlovskin alueella. Kunnallistasolla puolueella oli yksi edustaja Belgorodin kaupungin valtuustossa. == Historia == Syyskuussa 1993 venäläinen ympäristöliike Kedr piti kokouksen, joka johti Kedr-nimisen ympäristöpuolueen perustamiseen marraskuussa 1994. Vuonna 2002 puolue muutti nimensä Vihreiksi. Vuoden 2003 parlamentin alahuoneen duuman vaaleissa Vihreät sai 0,42 prosenttia äänistä. Puolue ei osallistunut joulukuun 2007 duuman vaaleihin. Se päätti vetäytyä myös maaliskuun 2008 presidentinvaaleista, koska omaa ehdokasta pidettiin epäkäytännöllisenä. Vihreät asettui kannattamaan varapääministeri Dmitri Medvedeviä, joka toimi myös valtion energiayhtiö Gazpromin johtokunnan jäsenenä. Vihreät suhtautui myönteisesti Nord Stream -kaasuputken rakentamiseen Itämeren pohjaan sillä edellytyksellä, että ympäristösopimuksia noudatetaan. Puolueen Leningradin alueen johtaja Leonid Glovatski sanoi vuonna 2008, että hanke jopa tukee Itämeren tutkimusta, koska reitin tutkimukseen käytetään kymmeniä miljardeja dollareita ja se tuottaa paljon lisätietoa Itämeren tilanteesta. == Lähteet == Luokka:Vihreät puolueet Luokka:Venäjän puolueet
Indian Summer (Go Westin albumi)

__NOTOC__ Indian Summer () on brittiläisen pop-yhtyeen Go Westin kolmas albumi, joka julkaistiin lokakuussa 1992. Albumi on yhtyeen myydyin ja sitä myytiin yli neljä miljoonaa kappaletta maailmanlaajuisesti. Indian Summer sijoittui Billboard 200 -listan sijalle 154. == Kappaleet == # # # # # # # # # # # # # == Arvostelut == * AllMusic: == Lähteet == Luokka:Go Westin albumit Luokka:Vuoden 1992 albumit
Kull

Kull on seuraavien tunnettujen henkilöiden sukunimi: * Elle Kull (s. 1952), virolainen näyttelijä * Johan Kull (1895–1940), suomalainen suojeluskuntaupseeri * Karin Kull (1929–2018), suomenruotsalainen kirjailija * Magnus Kull (1924–2016), suomalainen kouluneuvos ja ministeri * Raimund Kull (1892–1942), virolainen säveltäjä
John Waite

John Charles Waite (s. 4. heinäkuuta 1952) on brittiläinen muusikko. Hän oli The Babysin sekä Bad Englishin laulajana. Waiten sooloartistina julkaistu vuoden 1984 kappale ”Missing You” saavutti 1. sijan Billboard Hot 100 -listalla ja pääsi Britannian singlelistan top-10 parhaimman kappaleen joukkoon. ==Diskografia== ===Studioalbumit=== *Ignition (1982) *No Brakes (1984) *Mask of Smiles (1985) *Rover’s Retun (1987) *Temple Bar (1995) *When You Were Mine (1997) *Figure in a Landscape (2001) *The Hard Way (2004) *Downtown: Journey of a Heart (2006) *Rough & Tumble (2011) ===Livealbumit=== *Live & Rare Tracks (2001) *In Real Time (2010) ===Kokoelma-albumit=== *The Essential John Waite (1992) *Complete (1996) ==Lähteet== Luokka:Englantilaiset kitaristit Luokka:Englantilaiset laulajat Luokka:Englantilaiset rocklaulajat Luokka:Vuonna 1952 syntyneet Luokka:Elävät henkilöt
Luettelo Maarianhaminan julkisista taideteoksista ja muistomerkeistä

Luettelo Maarianhaminan julkisista taideteoksista ja muistomerkeistä sisältää Maarianhaminan kaupungissa olevat pysyvät patsaat, muistomerkit ja muistolaatat. == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Algot Johanssonin muistomerkkiMariehamnsgumsen Ålandsvägen 15 Vreten 2000 Kaavin Kivi Pyhän Yrjön kirkon alue Dalberg 1991 Frans Petter von Knorring Stadshusbacken, kaupungintalolle vievien portaiden vieressä Kvarnberg 1965 Grön kvinna med ring Mariebadin kylpylän edessä Nyängen 1999 Gunnar ja Ellen Eklundin muistomerkki Esplanaden Kvarnberg 2018 Julius Sundblomin patsas Torin puistossa Storängen 1948 Kap Hornin kiertäjien muistomerkki Merenkulkumuseon vieressä, Sjöpromenaden Dalberg 2000 Kauppalaivaston meren uhrien muistomuuri Ahvenanmaan merimuseon eteläpäässä, lähellä Ruorimies-patsasta Dalberg Landskapsvapnet Itsehallintotalo Storängen Lindenkratern Dröm 60' 340 Cydoniaplatån Pub bastun Dalberg 2001 Maarianhaminan pässit (Mariehamnsgumsen) Kirjaston piha Storängen 1997 Maria Aleksandrovnan patsashttp://www.visitaland.com/fi/articles/mariehamn/Nu är Mariastatyn avtäckt Viitattu 17.8.2018. Stadshusbacken Kvarnberg 2011 Meren kansa (Havets folk) Esplanadin länsipää Främmanberg 1971 Många bollar i luften Kiertoliittymä Godbyvägen-Bolstavägen Norrböle 2003 Nikolai Sittkoffin patsashttp://timouotila.puheenvuoro.uusisuomi.fi/117857-ahvenanmaa-on- autonomiansa-ansainnut Kauppagalleria Sittkoffin edustalla Storängen 1994 nimetön kello Övernäs skola Dalberg Radar II Mariebadin kylpylän pohjoispuolella, Österleden 68 Nyängen 1996 RobotRobot välkomnar elever till Övernäs skola; Alandsradio.ax Övernäs skola, 4 Västra Skolgatan Dalberg 2017 Ruorimies (Mannen vid ratten) Ahvenanmaan merenkulkumuseon eteläpäässä, Sjöpromenaden Dalberg 2011 (1913 kipsivalu) Sodan uhrien 1939-1945 muistolle (Till minnet av krigets offer 1939-1945) Maarianhaminan hautausmaa (karttalinkki likimääräinen) Nyängen 1990 Stava Moster Havsgatan 8 Dalberg 1998 Ståtbådan Itsehallintoaukio Storängen 1980 SwingSatu Marjatta Kiljunen: Swing Alandica-kultuurikeskusen edessä Maarianhaminassa; Kuvataiteilijamatrikkeli.fi Alandica-kultuurikeskuksen edusta, 33 Strandgatan Storängen 2009 Tsunami muistomerkkiJUHA PYKALAINEN Curriculum Vitae, Konstnär; Åland Maarianhaminan hautausmaa (karttalinkki likimääräinen) Nyängen 2006 UpplysningenUpplysningen lyser upp museibyggnad; Alandsradio.ax Ahvenanmaan kulttuurihistoriallisen museon pohjoisseinä Kvarnberg 2016 Venäläisten merimiesten muistomerkki (Monument till ryska sjömän) Maarianhaminan hautausmaa Nyängen Vindöga Miramarparken Storängen 1997 ÖnskebrunnenUtekonst; Mariehamn.ax Wirénska parken Storängen 2009 == Lähteet == Luokka:Maarianhamina Maarianhamina
Laura Biagiotti

Laura Biagiotti (4. elokuuta 1943 – 26. toukokuuta 2017Laura Biagiottin kotisivu. ) oli italialainen muotisuunnittelija. Hän suunnitteli ennen kaikkea naisille, mutta kokoelmia oli myös miehille ja naisille. Hän teki muun muassa neuleita joiden kauneuden vuoksi häntä sanottiin ”kashmirvillan kuningattareksi”. Biagotti aloitti uransa 1960-luvulla, ja alkoi nousta maineeseen 1980-luvulla. Biagottin nimellä myytiin myös asusteita, kuten aurinkolaseja, sekä hajuvesiä, joista yksi on hänen kotikaupunkinsa mukaan nimeltään ”Roma”.Knuuttila, Maija: Muotisuunnittelija Laura Biagiotti on kuollut. Iltalehti 28.5.2017. Viitattu 18.2.2018. == Lähteet == Luokka:Italialaiset muotisuunnittelijat Luokka:Hajuvedet Luokka:Vuonna 1943 syntyneet Luokka:Vuonna 2017 kuolleet
Peruvesi (järvi)

Peruvesi on Etelä-Savossa Mäntyharjussa sijaitseva järvi. Järvi kuuluu Mäntyharjun reittiin. == Maantietoa == Järven pinta-ala on 1 600 hehtaaria eli 16 km². Se on 10,3 kilometriä pitkä ja 3,4 kilometriä leveä. Järvi muodostuu kahdesta osasta, joista lähes saareton järvenselkä on 5,5 kilometriä pitkä ja pari kilometriä leveä. Siitä työntyy luoteeseen lahtimainen jatko, jota kutsutaan Myllyseläksi. Sen perällä sijaitsee vielä Ahvenlahti. Etelässä sijaitsevat Honkasaari ja Korkiasaari, joiden taakse jää Korkiasaarenselkä. Siitä työntyy kaakkoon järvenperä, joka voidaan katsoa alkavan Nuottisaarista. Siellä sijaitsee vielä Volanselkä. Järvessä on lähes 40 saarta, joista useimmat ovat pieniä luotoja. Järven pohjoispäässä sijaitsee Lapinsaaret sekä Luusaari ja Heinäinensaari. Järven keskellä järvenselällä sijaitsee Hintosaari, joka on 100 metriä pitkä. Se ei kuitenkaan ole suurin saari, sillä järven eteläpäässä sijaitsevat Honkasaari, joka on 700 metriä pitkä ja 500 metriä leveä, ja Konnesaari, joka on 500 metriä pitkä ja 250 metriä leveä. Muita suuria saaria ovat Kaijansaari, Harrisaari, Nuottisaaret ja Korkiasaari. Sen sijaan Pöylinsaari ja Niisaari ovat entisiä saaria, joihin on rakennettu tietä varten penkereet. Järvi on luodattu ja siitä on julkaistu syvyyskartat. Sen tilavuus on 94 miljoonaa m³ eli 0,094 km³. Järven keskisyvyys on 5,9 metriä ja suurin syvyys on 23 metriä. Tällainen syvänne sijaitsee Honkasaaren koillispuolella. Toinen yli 20 metrinen syvänne sijaitsee Mustaniemen edustalla ja lähes 20 metrinen Hintosaaren länsipuolella. Järven rantaviivan pituus on 59 kilometriä. Rannat ovat metsämaata, joita täplittävät peltosaarekkeet. Peltoja esiintyy eniten pohjois- ja itärannoilla. Pertunmaan taajama-alue ulottuu järven rantaan Myllyselällä. Valtatie 5 katkaisee eteläpäässä järven lahdenpohjukan. Järveä kiertävät pienet yhdystiet, jotka kulkevat Pertunmaan taajaman kautta. Järven eteläpää kuuluu Mäntyharjulle. == Vesistösuhteet == Järvi kuuluu Kymijoen vesistössä (vesistöaluetunnus 14) Mäntyharjun reitin valuma-alueella (14.9) Vuohijärven alueeseen (14.91), jonka osa Volanjoen alue (14.916) on. Peruveteen laskee Pienivedestä Pankajoki, joka on Pieniveden valuma-alueen (14.917) laskujoki. Joella on pudotusta lähes kolme metriä. Perunjärvi taas laskee jokien ja järvien ketjun kautta Lahnaveteen, joka kuuluu Juolasveden–Lahnaveden alueeseen (14.913). Ketju alkaa Volanjoella, joka laskee Saittalampeen (26 ha), jatkuu Myllylammella ja Volankoskella Hautalampeen, jatkaa Esalankoskella Kilpilampeen, ja lopuksi se laskee Juosolankoskea myöten Myllylampeen (21 ha) ja siitä Lahnaveteen. Pudotusta ketjulle tulee yli 24 metriä. Järven lähialueeseen kuuluu 15 yli hehtaarin kokoisia järviä tai lampia, jotka laskevat suoraan tai välillisesti Perujärveen. Niistä huomattavimmat ovat Keskinen (153 ha), Ahvenjärvi (125 ha), Lihava (65 ha) ja Alimmainen (53 ha). == Lähteet == Luokka:Mäntyharjun reitti Luokka:Pertunmaan järvet Luokka:Mäntyharjun järvet Luokka:Vuohijärven alue
Petra Garganon diskografia

Tämä artikkeli on suomalaisen laulaja-lauluntekijä Petra Garganon diskografiasta. Hän on julkaissut soolouransa aikana kolme studioalbumia sekä yhden kokoelman. Taiteilijanimenään hän käyttää vain etunimeään Petra. == Albumit == Nimi Julkaisutiedot Lista Myynti Albumilista Rakas kaupunki *Julkaistu: 6. toukokuuta 2009 *Levy-yhtiö: Sony Music *Formaatti: CD / digitaalinen lataus #23 — Kaksi pintaa *Julkaistu: 25. tammikuuta 2013 *Levy- yhtiö: Sony Music *Formaatti: CD / digitaalinen lataus #35 — Aikuisten satuja *Julkaistu: 1. huhtikuuta 2016 *Levy-yhtiö: Sony Music *Formaatti: CD / digitaalinen lataus — — Miljoona syytä *Julkaistu: 31. tammikuuta 2020 *Levy- yhtiö: Sony Music *Formaatti: digitaalinen lataus — — == Kokoelmat == Nimi Julkaisutiedot Lista Myynti Albumilista Päiväkirjat 2007–2017 *Julkaistu: 21. huhtikuuta 2017 *Levy-yhtiö: Sony Music *Formaatti: CD / digitaalinen lataus — — == Singlet == Nimi Vuosi Listasijoitukset Albumi Lataus- lista Single- lista Radio- lista ”Kuka mä oon” 2009 – – – Rakas kaupunki ”Valtameri” – – – ”Kesän ensimmäisenä lämpimänä yönä” – – – ”Katuvalot” – – – ”Nimeksi Anneli” 2012 – – – Kaksi pintaa ”Missä mun mies on” 2013 – – – ”Tack och adjö” – – – ”Ketun silmät” 2015 – – – Aikuisten satuja ”Kiitos kaikesta” 2016 – – – ”Korvaamaton” 2017 – – – Aikuisten satuja / Päiväkirjat 2007–2017 ”Vie mut minne vaan” – – – Vain elämää ”Puuttuva palanen” – – – ”Pokka” – – – ”En tiiä sun nimee” 27 – – ”Lifesaver” – – – ”Mä vedän näin” – – – Miljoona syytä ”Vapaa” 2019 – – – Tähdet, tähdet ”Hunningolla” – – – ”Todella kaunis” – – – ”Taivas on päällä maan” – – – Miljoona syytä ”Puolielämää” – – – ”Siihenkään ei kuole” – – – ”Miljoona syytä” 2020 – – – == Musiikkivideot == * Kuka mä oon (2009) * Valtameri (2009 – ohjaus Mika Kurvinen) * Ketun silmät (2015 – ohj. Herra Ylppö) == Katso myös == * Tiktakin diskografia == Lähteet == Gargano, Petra
Päiväkirjat 2007–2017

Päiväkirjat 2007–2017 on suomalaisen laulaja-lauluntekijä Petran 21. huhtikuuta 2017 julkaistu ensimmäinen kokoelmalevy. Kokoelma sisältää kappaleita hänen kolmelta sooloalbumiltaan, jotka on julkaistu vuosina 2009–2016. Kokoelmaa varten julkaistiin single ”Korvaamaton”, joka sisältyi jo Petran aiemmalle Aikuisten satuja -albumille. == Kappaleet == == Lähteet == Luokka:Vuoden 2017 kokoelma-albumit Luokka:Suomalaiset popalbumit
Lumotut

Lumotut () on vuonna 2017 ensi-iltansa saanut yhdysvaltalainen jännityselokuva, jonka on käsikirjoittanut ja ohjannut Sofia Coppola. Se perustuu Thomas P. Cullinanin samannimiseen romaaniin, jonka edellinen filmatisointi Korpraali McB valmistui vuonna 1971. Elokuvan pääosia esittävät Colin Farrell, Nicole Kidman, Kirsten Dunst ja Elle Fanning. Elokuva sijoittuu Yhdysvaltain sisällissotaan tyttöjen sisäoppilaitokseen, jonka asukkaat tarjoavat suojan haavoittuneelle vihollissotilaalle. Lumotut sai ensi-iltansa 24. toukokuuta 2017 Cannesin elokuvajuhlilla, missä se kilpaili Kultaisesta palmusta. Coppola voitti parhaan ohjaajan palkinnon. ==Arvosteluja== Suomessa Lumotut sai ensi-iltansa 1. syyskuuta 2017. Helsingin Sanomat Leena Virtanen Hufvudstadsbladet Sara Ehnholm Hielm == Lähteet == Luokka:Vuoden 2017 yhdysvaltalaiset elokuvat Luokka:Yhdysvaltalaiset jännityselokuvat Luokka:Sofia Coppolan ohjaamat elokuvat Luokka:Elokuvat koulusta ja koulutuksesta
Carl Fredrik von Breda

Carl Fredrik von Breda (16. elokuuta 1759 – 1. joulukuuta 1818) oli ruotsalainen taidemaalari, joka vietti urallaan suuren ajan Britanniassa. Von Breda syntyi Tukholmassa vuonna 1759 ja muutti kotikaupungistaan Britanniaan, missä hän oli Joshua Reynoldsin oppilaana. Breda erikoistui muotokuvien maalaamiseen ja oli töissään niin onnistunut, että häntä kutsuttiin Ruotsin van Dyckiksi. Von Breda palasi Tukholmaan vuonna 1796, jossa hänestä tuli taideakatemian professori, kuuluisa taidemaalari sekä hovitaiteilija. Von Breda meni naimisiin 22-vuotiaana ja hänen poikansa Johan Fredrik oli myös taidemaalari, joka oppi taidon isältään. Von Breda kuoli Tukholmassa vuonna 1818. ==Galleria== File:Porträtt föreställande Sophie Piper, målning av Carl Fredrik von Breda.jpg|Sophie Piper, Hans Axel von Fersenin käly. File:Carl Fredric von Breda 001.jpg|Portrait of a young lady with a goldfish, n. vuodelta 1800. File:Hans Axel von Fersen2.jpg|Hans Axel von Fersen File:Priestley Mary.jpg|Mary Priestley, Joseph Priestleyn vaimo, 1793. File:James Ramsay by Carl Frederik von Breda.jpg|James Ramsay File:Magnus_Fredrik_Brahe,_1756-_1826._Oljem%C3%A5lning_p%C3%A5_duk_- _Skoklosters_slott_-_39137.tif|Magnus Fredrik Brahe File:Emanuel Swedenborg.PNG|Emanuel Swedenborg File:Charlotte of Mecklenburg by Breda.jpg|Charlotte Friederikke of Mecklenburg-Schwerin, n. 1806. File:Thomas Clarkson by Carl Frederik von Breda.jpg|Thomas Clarkson File:The Artist's Father (Carl Fredrik von Breda) - Nationalmuseum - 17944.tif|Von Bredan isä, 1797. File:Carl Frederik von Breda - Yusuf Agah Efendi - Google Art Project.jpg|Yusuf Agah Efendi File:Carl Fredric von Breda - Double portrait - Google Art Project.jpg|Carl Bernhard Wadström ja prinssi Peter Panah, 1789. ==Lähteet== ==Aiheesta muualla== Luokka:Ruotsalaiset taidemaalarit Luokka:Vuonna 1759 syntyneet Luokka:Vuonna 1818 kuolleet
Anacostia

Anacostia [ænəˈkɒstiə] on Yhdysvaltojen pääkaupungin Washingtonin kaupunginosa, joka sijaitsee Anacostia-joen itärannalla pari kilometriä Washingtonin keskustasta kaakkoon. Noin 600 tuhannen ihmisen kaupunginosa on alueen varhaisimpia siirtolaisten asuttamia paikkoja, ja kaupunginosan historialliset korttelit on otettu mukaan National Register of Historic Places -rekisteriin. 1800-luvun puolivälissä Uniontownina tunnettu alue oli yksi ensimmäisistä District of Columbia -hallintoalueen kaupunginosista. 1900-luvun alkupuolella Anacostia oli valkoisten suosima kaupunginosa. Kun 1960-luvulla päätettiin rakentaa kaikki kaupungin uudet julkisesti tuetut asuintalot Anacostiaan, alueesta tuli nopeasti afroamerikkalaisten köyhien ghetto, joka 1980-luvulla oli crack-huumeen myyjien välisen väkivallan riivaama. Vuosituhannen vaihteessa kierre saatiin kääntymään: kun vuonna 1990 alueella tehtiin 450 henkirikosta, vuonna 2012 niitä tehtiin enää 88. Varmaa syytä muutokseen ei tiedetä, mutta merkittävänä vaikuttajana pidetään aborttien sallimista, jolloin ei-toivottuja lapsia syntyi vähemmän ja ihmisten elämäntilanteet näin paranivat. Muita syitä ovat olleet poliisien määrän lisääminen, alueen väestön ikääntyminen ja crack-huumekaupan kannattavuuden huononeminen.Vahvanen, Pekka: Yhdysvalloissa väkivaltarikokset ovat vähentyneet huomattavasti 20 vuodessa, Suomen Kuvalehti 3.6.2013. Viitattu 28.5.2017. Smithsonian-instituutti ylläpitää kaupunginosassa museota nimeltä Anacostia Community Museum.Anacostia Community Museum, Smithsonian. Viitattu 28.5.2017. ==Lähteet== == Aiheesta muualla == Luokka:Washingtonin (DC) kaupunginosat
Hula Hula

”Hula Hula” on suomalaisen poplaulajan Robinin kappale, joka julkaistiin 23. maaliskuuta 2017. Kappaleella vierailee Nelli Matula. Kappale julkaistiin suoraan singlenä. Kappaleen ovat sanoittaneet Robin ja Vilma Alina, ja säveltäneet Ilkka Wirtanen ja Vilma Alina. Kappale oli pääosassa Yleisradion kuusiosaisessa tv- ja radiosarjassa Hulahula Suomi, joka huipentui juhannusaaton yhteistanssiin. ”Hula Hula” sai alkunsa tammikuussa 2017, kun Robin oli Vain elämää -sarjan kuvauksissa Espanjassa. Robin kertoo kuunnelleensa matkalla Shakiran ”Hips Don’t Lie” -kappaletta, jolloin hän alkoi muistella hulahula-sanontaa, jota hän oli aiemmin toistellut kavereidensa kanssa, ja alkaneensa hyräillä sitä Shakiran laulun tahtiin. Julkaisun jälkeen kappale oli viisi päivää Suomen Spotify-listan ykkösenä. 5\. huhtikuuta 2017 kappaleesta julkaistiin Nana Simeliuksen ohjaama musiikkivideo, ja videolla esiintyneiden tanssijoiden koreografiasta vastasi Reija Wäre. Kappale sisältyi Robinin Me tehtiin tää 2012–2017 -kokoelmalevylle. == Listasijoitukset == Lista Paras sijoitus Suomen virallinen singlelista 5 Suomen virallinen latauslista 1 Suomen radiolista 1 Suomen striimatuimmat 5 == Lähteet == == Aiheesta muualla == * Kappaleen virallinen musiikkivideo YouTubessa Luokka:Vuoden 2017 kappaleet Luokka:Robin Packalenin kappaleet
Hunt the Wumpus

Hunt the Wumpus tai vain Wumpus on varhainen interaktiivista fiktiota edustava tietokonepeli. Pelin on tehnyt Gregory Yob BASIC-kielellä vuonna 1972 suurtietokoneille. Pelistä on julkaistu graafinen versio TI-99/4A-tietokoneelle vuonna 1981. Pelin lähdekoodit ovat julkisesti saatavilla ja pelistä on tehty useita eri variaatioita eri ohjelmointikielillä. == Lähteet == == Aiheesta muualla == * * * Pelistä AtariArchives -sivustolla Luokka:Suurtietokonepelit Luokka:Vuoden 1972 videopelit Luokka:TI-99/4A -pelit Luokka:Tekstiseikkailupelit
Julija Grigorjeva

Julija Grigorjeva (, s. 21. huhtikuuta 1996 Pietari) on venäläinen karateka, joka kilpailee myös crossfitissa. Hän voitti Kyokushinin Euroopan-mestaruuden 2015. ==Kilpaura== Grigorjeva saavutti nuorten kilpailuissa menestystä voittamalla Pietarin mestaruuden kymmenen kertaa ja on myös kaksinkertainen Venäjän mestari. Hän voitti myös nuorten Euroopan mestaruuden 2011.Юлия Григорьева: "Сейчас я и дня не проживу без киокушина, теперь это мой жизненный путь" kyokushinkarate.com.ua 14.3.2015 Viitattu 26.7.2018 Grigorjeva voitti maaliskuussa 2015 Venäjän Cupin. Kuukautta myöhemmin huhtikuussa hän saavutti neljännen sijan MM-kilpailuissa, hävittyään pronssiottelun Chihiro Tanakalle. Toukokuussa hän saavutti Euroopan mestaruuden Saksassa, voitettuaan loppuottelussa Ksenija Zasorinan.29 чемпионат Европы по киокушин карате. Женские финалы (IKO) kyokushinkarate.com.ua 12.5.2017 Viitattu 29.5.2017 2016 Grigorjeva voitti MM-pronssia Tokiossa, voitettuaan Miyuu Nagayoshin.IKO World Weight Tournament - Women kyokushinresults.com Viitattu 29.5.2017 2017 lokakuussa Grigorjeva saavutti Venäjän mestaruuden voitettuaan loppuottelussa Irina Krjaževan.Результаты чемпионата России по киокушин карате (IKO) kyokushinkarate.news 8.10.2017 Viitattu 25.12.2019 2018 syyskuussa Grigorjeva palasi pitkän tauon jälkeen kilpailemaan ja saavutti Venäjän mestaruuskilpailuissa hopeaa. Hän hävisi loppuottelussa Ksenija Zasorinalle.Результаты Чемпионата и Первенства России по киокушинкай superkarate.ru 23.9.2018 Viitattu 29.9.2018 2019 maaliskuussa Grigorjeva saavutti Venäjän Cupin mestaruuden. Hän voitti marraskuussa MM-hopeaa hävittyään loppuottelussa Miyuu Nagayoshille. ==Lähteet== Luokka:Venäläiset karatekat Luokka:Kyokushinin harjoittajat Luokka:CrossFit Luokka:Vuonna 1996 syntyneet Luokka:Elävät henkilöt
Nuno Tristão

Nuno Tristão (k. 1446) oli portugalilainen merenkävijä ja orjakauppias. Ennen Henrik Purjehtijaa kenenkään ei tiedetty tehneen merimatkoja Länsi-Afrikan rannikolle. Henrikin järjestämien tutkimusmatkojen ansiosta portugalilaiset saavuttivat vuonna 1432 Länsi-Saharan Cabo Bojadorin ja vuonna 1441 Nuno Tristãon ja Antão Gonçalvesin johdolla Rio de Oron. Tristão jatkoi vielä kauemmas etelään saavuttaen Cabo Brancon nykyisen Mauritanian pohjoisrannikolla. Vuonna 1442 Henrik lähetti Tristãon toiselle retkelle, jolla hän löysi Arguinin saaren. Henrikin käskystä sinne rakennettiin linnoitus ja kauppapaikka, mikä merkitsi eurooppalaisen kolonialismin alkua Afrikassa. Sankarina kotiin palannut Tristão toi mukanaan neljätoista vangittua afrikkalaista ja teki seuraavien vuosien aikana useita orjanhankintamatkoja Länsi-Afrikan rannikolle. Vuonna 1446 Tristão lähti Henrikin ohjeistamana kolmannelle ja viimeiselle matkalleen. Hän purjehti Senegaljoen, Kap Verden niemen ja Gambiajoen ohi tuntemattomaksi jääneelle joelle, jossa hän sai miehineen surmansa alkuasukkaiden myrkytetystä nuolista. Nuno Tristãota on pidetty Guinea-Bissaun löytäjänä, vaikka hän ei todistetusti koskaan purjehtinut Gambiajokea etelämmäksi. Hänen orjanmetsästysretkistään sai alkunsa portugalilaisten laajamittainen orjakauppa. ==Lähteet== Luokka:Portugalilaiset tutkimusmatkailijat Luokka:Vuonna 1446 kuolleet
Nissan Juke

Nissan Juke on Nissanin vuodesta 2010 lähtien valmistama pieni crossover- tyyppinen automalli. Se sijoittuu mallistossa suuremman Qashqain alapuolelle. Pohjois-Amerikan markkinoilla Juken korvasi vuonna 2016 Nissan Kicks. == Nissan Juke F15 (2010–2019) == Ensimmäisen sukupolven Juke esiteltiin Geneven autonäyttelyssä keväällä 2010. Auton muotoilu perustuu Nissan Qazana -konseptiautoon, joka oli esillä samassa näyttelyssä vuotta aikaisemmin. Kiinassa autoa myytiin nimellä Infiniti ESQ. Vuoden 2011 Euro NCAP -kolaritestistä Juke sai tulokseksi täydet viisi tähteä. Moottorivalikoimassa oli aluksi kaksi bensiinimoottoria ja yksi dieselmoottori. Bensiinimoottori on 1,6-litrainen, ja se on valittavana sekä vapaasti hengittävänä (120 hv) että turboahdettuna (190 hv) DIG-T-versiona. Dieselmoottori on Renault’n 1,5-litrainen dCi (110 hv). Neliveto on valittavissa turbobensiinimoottorin yhteyteen. Vuonna 2013 esiteltiin urheilullinen Juke Nismo, jossa 1,6-litraisen turbomoottorin teho on nostettu 200 hevosvoimaan. Auton alustaa on säädetty jäykemmäksi ja ohjausta tarkemmaksi. Etupuskuri on muotoiltu perusmalleja aggressiivisemmin, sivuhelmat ovat matalammat ja takaspoileri on kookkaampi. Geneven autonäyttelyssä keväällä 2014 esiteltiin Juke Nismo RS, jonka moottorissa on tavalliseen Nismo-malliin verrattuna 18 hevosvoimaa enemmän tehoa. Myös jarrulevyt ovat suuremmat. Vuonna 2014 Jukea uudistettiin kevyesti. Tavaratilan koko kasvoi 251 litrasta 354 litraan ja moottorivalikoimaa täydennettiin turboahdetulla 1,2-litraisella (115 hv) DIG- T-bensiinimoottorilla. Pieniä ulkonäöllisiä muutoksia tehtiin puskureihin ja valoihin. == Nissan Juke F16 (2019–) == Toisen sukupolven Juke esiteltiin syyskuussa 2019. Edeltäjäänsä verrattuna se kasvoi kokonaispituudeltaan 75 millimetriä, leveydeltään 35 millimetriä ja akseliväliltään 105 millimetriä. Se perustuu samalle CMF-B-pohjalevylle kuin toisen sukupolven Renault Captur. Vuoden 2019 Euro NCAP -kolaritestistä Juke sai tulokseksi täydet viisi tähteä. == Lähteet == == Aiheesta muualla == Juke Luokka:J-segmentin autot Luokka:2010-luvun autot Luokka:2020-luvun autot
Papualaiset

Papualaiset on yhteisnimitys Uuden-Guinean ja sen vierellä sijaitsevien saarten useille alkuperäiskansoille, jotka puhuvat papuakieliä. He asuvat pääosin Papua-Uudessa-Guineassa, Indonesiassa sekä Itä-Timorissa. Papualaiset kuuluvat niihin ihmisryhmiin, jotka muuttivat Afrikasta muualle noin 60 000 vuotta sitten. Temple Universityn tekemä testi näytti papualaisilla olevan yksi suurimmista geneettisistä diversiteeteistä muihin ihmisiin verrattuna. Joitain papualaisia kansoja ovat foret, hulit ja danit. ==Lähteet== Luokka:Indonesian etniset ryhmät Luokka:Papua-Uuden-Guinean etniset ryhmät
Lungi

Lungi on pieni rannikkokaupunki Sierra Leonen Pohjoisessa maakunnassa, Port Lokon piirikunnassa. Kaupunki sijaitsee piirikunnan pääkaupungista Port Lokosta noin 64 kilometriä pohjoiseen. Vuoden 2008 arvion mukaan Lungin väkiluku oli noin 8 091. Vuoden 2004 arvion mukaan kaupungin väkiluku oli noin 4 185.Republic of Sierra Leone: 2004 Population and Housing Census: Analytical Report on Population Distribution, Migration and Urbanisation in Sierra Leone. Lungi tunnetaan Lungin kansainvälisestä lentoasemasta. ==Lähteet== Luokka:Sierra Leonen kaupungit
Bethesda (Maryland)

Bethesda on kaupunkimainen väestönlaskennallinen paikka (CDP) Yhdysvaltojen Marylandin osavaltion Montgomeryn piirikunnassa ja yksi pääkaupunki Washington D.C.:n suurista esikaupungeista. Washingtonin luoteispuolella sijaitsevassa Bethesdassa on pientaloasutuksen lisäksi tornitaloista muodostuva keskusta- alue. Asukasluku Bethesdan väestölaskenta-alueella vuonna 2000 oli 55 277\. Bethesda on suoraan piirikunnan alaisuudessa toimiva kunnallishallinnoton alue (), jolla ei ole tarkkoja rajoja. Bethesda kuuluu pääkaupunkiseudun hallintoalueeseen nimeltä Baltimore-Washington Metropolitan Area. Monet asukkaista ovat hyvätuloisia pääkaupungissa työssä käyviä virkamiehiä. Bethesdaan kulkee Washingtonin metron punainen linja. ==Nimen alkuperä== Bethesda on saanut nimensä vuonna 1820 rakennetusta Bethesda Presbyterian Church -kirkosta. Aramean kielen sanat beth hesda tarkoittavat ”armon huonetta”. Raamatussa Johanneksen evankeliumin 5. luvussa Jeesus parantaa miehen Betesdan altaallaJoh. 5:15. ==Talous== Bethesdan suuriin työnantajiin kuuluu Yhdysvaltojen terveysvirasto (NIH), jonka päämaja ja monet laitokset sijaitsevat kaupungissa. Bethesdassa pääkonttoriaan pitävät myös muun muassa puolustusteollisuusyhtiö Lockheed Martin ja maailman suurin hotelliyhtiö Marriott International. Videopeliyhtiö Bethesda Softworks perustettiin 1986 Bethesdassa, mutta yritys muutti jo vuonna 1990 Marylandin RockvilleenBethesda Softworks Success Story, SuccessStory-sivusto. Viitattu 29.5.2017.. Paikkakunnalla sijaitsee myös Yhdysvaltain presidenttien terveydenhoidosta tunnettu sotilassairaala Walter Reed National Military Medical Center. 2010-luvulla Movoto-kiinteistövälitysyhtiö arvioi Bethesdan Washingtonin pääkaupunkiseudun kolmanneksi parhaaksi asuinalueeksi niin ikään Marylandin puolella sijaitsevien Chevy Chasen ja Kensingtonin jälkeen. Bethesdaa luonnehditaan tilastojen perusteella myös Yhdysvaltojen korkeimmin koulutetuksi pikkukaupungiksi. Huomattava osa asukkaista on terveysalan tutkijoita tai muuta akateemista väkeä, kuten diplomaatteja, lobbareita ja journalisteja. Esimerkiksi monet Helsingin Sanomien Washingtonin- kirjeenvaihtajat ovat asuneet Bethesdassa ja tehneet siitä lehteensä monia juttuja. ==Lähteet== ==Aiheesta muualla== *
S-luokka (sukellusvene, Britannia, 1914)

S-luokka oli Britannian kuninkaallisen laivaston kolmen Scottsin vuonna 1914 valmistaman sukellusveneen muodostama alusluokka, jonka suunnittelu perustui italialaisiin Laurenti-veneisiin. Luokan nimi tulee valmistaneen telakan alkukirjaimesta.Akermann, Paul s. 184 == Taustaa == Keyes pyrki hankkimaan ulkomaisten valmistajien erityisesti italialaisten ja ranskalaisten sukellusveneitä valmistettavakseen eikä Amiraliteetin ja Vickersin, joiden monopoli oli hidastanut kehitystä Britanniassa. Siten Scotts Shipbuilding and Engineering Company otti valmistettavakseen kokeelliset Laurentin suunnittelemat sukellusveneet. == Suunnittelu == Suunnittelun pohjana oli FIAT-San Giorgion Speziasta ja insinöörimajuri Cesare Laurentin suunnittelema sukellusvene. Alukset olivat kuninkaallisen laivaston ensimmäiset kaksoisrunkoiset sukellusveneet. === Propulsio === Pinta-ajoa varten alukset varustettiin kahdella kuusisylinterisellä dieselmoottorilla, jotka toimitti FIAT-San Giorgion Torinon konepaja ja sähkömoottorit valmisti Scotts itse. Dieselmoottorit osoittautuivat toiminnaltaan epävarmoiksi. Alusten merikelpoisuus oli riittämätön Pohjanmeren olosuhteisiin. == Alukset == S-luokan sukellusveneet Nimi Telakka Kölinlasku Vesille Valmis Kohtalo HMS S1 Scotts Shipbuilding and Engineering Company, Greenock 23. elokuuta 1912 28. helmikuuta 1914 5. elokuuta 1914 luovutettu Regia Marinalle 15. syyskuuta 1915 poistettu alusluettelosta 23. tammikuuta 1919 HMS S2 Scotts 20. lokakuuta 1913 14. huhtikuuta 1914 29. toukokuuta 1915 luovutettu Regia Marinalle 20. syyskuuta 1915 poistettu alusluettelosta 1. helmikuuta 1919 HMS S3 Scotts 4. maaliskuuta 1914 10. kesäkuuta 1914 25. syyskuuta 1915 luovutettu Regia Marinalle 26. syyskuuta 1915 poistettu alusluettelosta 1. toukokuuta 1919 Italian liityttyä ympärysvaltojen puolella ensimmäiseen maailmansotaan 24. toukokuuta 1915 kuninkaallinen laivasto sai mahdollisuuden päästä eroon luokan aluksista. Alukset luovutettiin Regia Marinalle syyskuussa 1915. == Lähteet == * * === Viitteet === *
Rantavehnät

Tankivehnät eli rantavehnät (Leymus) on heinäkasvien (Poaceae) heimoon kuuluva kasvisuku. Sukuun kuuluu noin 50 lajia sekä lisäksi useita lajiristeymiä. Rantavehnät muistuttavat paljolti villivehniä (Elymus), joihin rantavehnät on aiemmin luokiteltu kuuluviksi. Rantavehnien suvun tieteellinen nimi on myös muodostettu villivehnien suvun tieteellisestä nimestä kirjainten paikkoja vaihtamalla. Rantavehnät ovat monivuotisia heiniä ja niillä on suikertava juurakko. Niiden varret ovat pystyjä sekä tanakoita ja lehdet ovat leveitä, uurteisia sekä vihreitä tai harmaanvihreitä. Rantavehnien kukinto on pitkä, kaksipuoleinen kerrannaistähkä, jonka tähkylät ovat vihneettömiä sekä kolmi- tai nelikukkaisia. Tähkylöiden kaleet ovat pitkiä, sileitä, kolmisuonisia ja teräväkärkisiä. Joskus kaleet voivat olla myös hyvin ohuita, lähes karvamaisia, tai puuttua kokonaan. Ulkohelpeet ovat karvaisia. Suvun lajeista Suomessa tavataan vain rantavehnää (Leymus arenarius), joka on yleinen rannikoilla sekä myös sisämaassa hiekkaisilla kasvupaikoilla. Albertanvehnää (Leymus innovatus) on tavattu Suomessa kerran, 2000-luvun alussa Kuusamossa. == Lajeja == * rantavehnä (Leymus arenarius) * albertanvehnä (Leymus innovatus) * nukkavehnä (Leymus mollis) == Katso myös == * harjasvehnät (Agropyron) * pukinvehnät (Aegilops) * vaivaisvehnät (Eremopyrum) * vehnät (Triticum) == Lähteet == == Aiheesta muualla == * Suomen Lajitietokeskus: Tankivehnät (Leymus) * ITIS: Leymus * United States Department of Agriculture (USDA): Leymus * Flora of China: Leymus Luokka:Heinäkasvit
Kaavamerkinnät

Kaavamerkinnät ovat maakunta-, yleis- ja asemakaavoissa käytettäviä merkintöjä.Kaavamerkinnät = Planbeteckningar / laatinut työryhmä Arvo Haapanala...[et al.]. - 2. p. - Helsinki : Ympäristöministeriö, alueidenkäytön osasto, 2000, s. 12. Niillä määritellään mm. eri alueiden käyttötarkoitukset, rajat, tonttien rajat, rakennusoikeudet ja rakennusten kerrosluvut ja niillä ohjataan alueiden toteuttamista. Kaavamerkinnät ovat liitteenä Ympäristöministeriön asetuksessa maankäyttö- ja rakennuslain mukaisissa kaavoissa käytettävistä merkinnöistä 31.03.2000. Kyseisellä asetuksella, joka tuli voimaan 1.5.2000, on kumottu rakennuslain nojalla annettu Sisäasiainministeriön päätös 386/1959 rakennuslain mukaisissa kaavoissa käytettävistä merkinnöistä ja siihen myöhemmin tehdyt muutokset.Kaavamerkinnät = Planbeteckningar / laatinut työryhmä Arvo Haapanala...[et al.]. - 2. p. - Helsinki : Ympäristöministeriö, alueidenkäytön osasto, 2000, s. 3, 12 Ennen näitä säädöksiä ja määräyksiä olivat voimassa vuoden 1932 asemakaavalainUggla, John & Tammio, E. H. I.: Asemakaavalaki ja rakennussääntö, WSOY 1933. ja siihen liittyvän rakennussäännön nojalla annetut Sisäasiainministeriön päätös asemakaavoja ja rakennussuunnitelmia piirrettäessä käytettävistä merkinnöistä 553/1943, joka annettiin 29.6.1943 .Suomen asetuskokoelma vuodelta 1943, s. 923-926.Lakikirja : Suomen tasavallassa voimassa olevat osat 1734 vuoden Ruotsin valtakunnan lakia sekä liitteinä ennen maaliskuun 1 päivää 1951 julkaistuja lakeja ja asetuksia. 1951 / toim. Bruno A. Salmiala, Filip Jaatinen, Marjos Rapola. Hki : Suomalaisen kirjallisuuden seura, 1951, s. 468. ja Sisäasiainministeriön päätös tonttijakokarttojen laatimisesta nro 315 / 1948, joka annettiin 12. huhtikuuta 1948.Suomen asetuskokoelma vuodelta 1948, s.525-526. == Lähteet == == Aiheesta muualla == * Luokka:Kaavoitus
Pyry Hannola

Pyry Petteri Hannola (s. 21. lokakuuta 2001 Rovaniemi) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan hän on keskikenttäpelaaja. Hannola on FC Santa Clausin ja Rovaniemen Palloseuran kasvatti. Hän teki Rovaniemen Palloseurassa pelatessaan Veikkausliiga-debyyttinsä 15-vuotiaana ottelussa PS Kemiä vastaan 29. huhtikuuta 2017. Hannola oli tuolloin Veikkausliigan historian toiseksi nuorin pelaaja Matias Ojalan jälkeen. Hän siirtyi saman vuoden kesällä Tanskan pääsarjassa pelanneen FC Midtjyllandin akatemiaan solmittuaan seuran kanssa kolmivuotisen sopimuksen helmikuussa. Kesäkuussa 2020 Hannola siirtyi Helsingin Jalkapalloklubiin kaksivuotisella sopimuksella. Hän pelasi alkuun Kakkosessa reservijoukkue Klubi 04:ssä ennen kuin hänet nostettiin HJK:n edustusjoukkueeseen. Kaudeksi 2021 Hannolan sopimuksessa ollut yksivuotinen optio käytettiin ja hän siirtyi peliajan takaamiseksi vuoden mittaisella lainasopimuksella Seinäjoen Jalkapallokerhoon. Vuosi Seinäjoella oli kaikin puolin menestyksekäs, sillä Hannola valittiin Veikkausliigan vuoden tulokkaaksi SJK:n sijoittuessa sarjassa kolmanneksi. Ennen kauden 2022 alkua Hannola siirtyi SJK:n riveihin pysyvällä sopimuksella. HJK kertoi siirtokorvauksen olleen Suomen mittakaavassa merkittävä. Pyry Hannola on pelannut useita poikamaaotteluita ja kahdeksan nuorten maaottelua. Hän on toiminut ajoittain maajoukkuekapteenina. == Saavutukset == * Suomen mestaruus 2020 == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Nitriilihydrataasi

Nitriilihydrataasi on lyaaseihin kuuluva entsyymi. Se katalysoi nitriilien hydrolyysiä amideiksi. Nitriilihydrataasia esiintyy useissa bakteereissa, kasveissa ja sienissä. Sen EC-numero on EC 4.2.1.84. Nitriilihydrataasia voidaan käyttää orgaanisen kemian synteeseissä ja vedenpuhdistuksessa. ==Rakenne ja toiminta== Nitriilihydrataasi esiintyy tyypillisesti samanlaisista alayksiköistä muodostuvina dimeereinä tai tetrameereinä. Toimiakseen entsyymi vaatii metalli-ionin, joka on joko rauta- tai koboltti- ioni. Entsyymin toiminta on sikäli poikkeuksellinen, että rautaioni ei sitoudu hemiryhmään eikä koboltti-ioni sitoudu korriiniryhmään, toisin kuin useimmissa rautaa tai kobolttia sisältävissä entsyymeissä. Entsyymissä metalli-ionin tehtävä on sitoutua hydroksidi-ioniin ja tehdä siitä nukleofiilisempi. Tämän jälkeen hydroksidi-ioni reagoi elektrofiilisen nitriilin kanssa ja nitriili hydrolysoituu amidiksi. Rautaa sisältävät nitriilihydroksylaasit aktivoituvat valon vaikutuksesta. Pimeässä rauta on sitoutunut typpimonoksidiin, joka korvautuu hydroksidi-ionilla valoisissa olosuhteissa. Kobolttia sisältävillä nitriilihydrataaseilla ei vastaavaa aktivoitumista tapahdu. ==Käyttö== Nitriilihydrataasia käytetään orgaanisen kemian synteeseissä valmistettaessa amideja nitriileistä. Tärkein tuote on akryyliamidi, jota valmistetaan akryylinitriilistä. Tässä prosessissa käytetään Rhodococcus rhodochrous- bakteerin nitriilihydrataasia ja tällä tavalla akryyliamidia tuotetaan vuosittain noin 30 000 tonnia. Menetelmän etuna kemialliseen tuotantoon nähden on alhaisempi energiankulutus ja prosessissa ei tarvitse käyttää myrkyllisiä metallikatalyyttejä.Wolfgang Aehle, Herbert Wadlmann, Carsten Schultz, Harald Gröger, Carlo Dinkel & Karlheinz Drauz: Enzymes, 5. Enzymes in Organic Synthesis, Ullmann's Encyclopedia of Industrial Chemistry, John Wiley & Sons, New York, 2008. Viitattu 29.5.2017 Yhdessä amidaasien kanssa nitriilihydrataaseja käytetään optisesti aktiivisten amiinien valmistuksessa. Nitriilihydrataasia voidaan myös käyttää vedenpuhdistuksessa myrkyllisten syanoryhmiä sisältävien yhdisteiden puhdistamiseen vesistä. ==Lähteet== Luokka:Lyaasit
River-luokka (sukellusvene)

River-luokka oli Britannian kuninkaallisen laivaston kolmen sukellusveneen muodostama alusluokka toisessa maailmansodassa. == Suunnittelu == Alusluokka oli kuninkaallisen laivaston viimeinen yritys luoda riittävän nopea (pinta- ajossa noin 20 solmua) sukellusvene, joka kykenisi operoimaan laivaston mukana. Suunnittelussa tehtiin kompromissi sukellussyvyyden vaatiman uppouman ja nopeuden välillä. Aluksen sukellussyvyydeksi jäi noin 90 metriä. Alusten propulsiojärjestelmä koostui kahdesta dieselmoottorista, jotka tuottivat noin 8 000 bhp:tä. == Alukset == River-luokan sukellusveneetAkermann, Paul s. 305 Nimi Telakka Kölinlasku Vesille Valmis Kohtalo HMS Clyde Vickers Armstrong, Barrow-in-Furness 15. toukokuuta 1933 15. maaliskuuta 1934 12. huhtikuuta 1935 myyty 30. heinäkuuta 1946 HMS Severn Vickers Armstrong 27. maaliskuuta 1933 16. tammikuuta 1934 12. tammikuuta 1935 myyty 1946 HMS Thames Vickers Armstrong 6. tammikuuta 1931 26. tammikuuta 1932 14. syyskuuta 1932 kadonnut 23. heinäkuuta 1940 == Lähteet == * * * === Viitteet === *
HMS Thames (N71)

HMS Thames (viirinumero N71) oli Britannian kuninkaallisen laivaston vuonna 1932 vesillelaskettu River-luokan sukellusvene. == Valmistus == Alus tilattiin 1. syyskuuta 1930 Vickers Armstrongilta Barrow-in-Furnessista, missä köli laskettiin 6. tammikuuta 1931. Alus laskettiin vesille 26. helmikuuta 1932 ja otettiin palvelukseen puoli vuotta myöhemmin 14. syyskuuta.uboat.net == Palvelus == Palvelukseenotettaessa alus sijoitettiin Maltalle, mistä se palasi Britteinsaarille elokuussa 1939. Alus liitettiin Kotilaivaston 2. sukellusvenelaivueeseen, jonka mukana se osallistui saksalaisten alusten liikkeiden valvontaan etsien erityisesti sukellusveneitä, kaappareita ja saarronmurtajia. Oltuaan huollossa talvella alus sijoitettiin keväällä 1940 Pohjanmerelle, missä se osallistui Norjan taisteluihin. Alus upotti 26. heinäkuuta 1940 Pohjanmerellä torpedoimalla Saksan laivaston torpedovene Luchsin, joka oli suojaamassa taistelulaiva Gneisenauta matkalla Trondheimistä Kieliin. Sukellusvene todettiin kadonneeksi 3. elokuuta, kun se ei ollut raportoinut määräaikana. Alus oli todennäköisesti osunut miinaan Norjan rannikolla. Aluksen kuuluessa tuhoutuessaan Dundeehen sijoitettuun 9. sukellusvenelaivueeseen sen miehistönjäsenten nimet on kirjattu Dundee International Submarine Memorialiin. == Päälliköt == Sodan aikana aluksen päällikköinä olivat: *Denis Vaughan Sprague 27. joulukuuta 1939 - 4. heinäkuuta 1940 *William Donald Dunkerley 4. heinäkuuta - heinä/elokuu 1940 == Lähteet == * * * === Viitteet === Luokka:River-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan toisen maailmansodan sukellusveneet
Kenjiro Shinozuka

Kenjiro Shinozuka (; 20. marraskuuta 1948 – 18. maaliskuuta 2024https://japannews.yomiuri.co.jp/society/obituaries/20240318-175276/) oli japanilainen ralliautoilija. == Ura == Shinozuka liittyi Mitsubishille vuonna 1971, mutta toimi aluksi myyntimiehenä ja mekaanikkona. Hän menestyi kuljettajana kansallisen tason kilpailuissa ennen ensimmäistä MM-rallia Keniassa vuonna 1976. Hänestä tuli ensimmäinen japanilainen kuljettaja rallin MM-sarjassa tuona vuonna. Shinozuka ajoi urallaan 20 MM-osakilpailua ollen niissä kolmasti palkintokorokkeella ja voittaen niistä kaksi. Shinozuka oli lähes koko uransa Mitsubishi Ralliartin tehdaskuljettaja ja ajoi yhtä kilpailua lukuun ottamatta kaikki MM-rallinsa Mitsubishin valmistamalla ralliautolla. Hänen kartanlukijoinaan toimivat useimmiten brittiläinen John Meadows, Neuvostoliiton ja myöhemmin Liettuan lisenssillä kilpaillut Manfred Dieter Gocentas sekä suomalainen Pentti Kuukkala. MM-sarjan ohella Shinozuka kilpaili myös FIA:n Aasian-Tyynenmeren rallisarjassa, jonka mestaruuden hän voitti vuonna 1988. Hän sijoittui sarjan kolmannelle sijalle seuraavana vuonna ja viidennelle sijalle kausilla 1990 ja 1993. Kaikkiaan 13 ajetusta APRC- sarjan kilpailusta Shinozuka voitti kaksi ja nousi palkintokorokkeelle yhdeksän kertaa. Shinozuka on voittanut Dakar-rallin vuonna 1997. Ensimmäisen MM-osakilpailunsa Shinozuka ajoi 4-ryhmän Mitsubishi Lancerilla vuoden 1976 Safari-rallissa, Keniassa ja viimeisen vuoden 1997 Australian rallissa. Shinozuka kilpaili Euroopan ralleissa harvakseltaan keskittyen pääasiassa Afrikan, Australian ja Uuden-Seelannin osakilpailuihin. == Lähteet == * https://www.ewrc-results.com/profile/3376-kenjiro-shinozuka/ === Viitteet === Luokka:Japanilaiset ralliautoilijat Luokka:Dakar-rallin voittaneet kuljettajat Luokka:Vuonna 1948 syntyneet Luokka:Vuonna 2024 kuolleet
Padua

Padua voi tarkoittaa ainakin seuraavia: * Padua, italialaisen Padovan kaupungin nimi useilla kielillä * Padua, Kruzenštern-purjelaivan alkuperäinen nimi * 363 Padua, päävyöhykkeen asteroidi.
Dusty Imoo

Dusty Imoo (18. heinäkuuta 1970 New Westminister, Brittiläinen Kolumbia, Kanada) on kanadanjapanilainen, entinen jääkiekkoilija, pelipaikaltaan maalivahti. Imoo aloitti pelaajauransa Kanadan juniorisarjoissa. Ensimmäinen kausi Western Hockey Leaguessa oli 1987–1988. Neljän juniorisarjassa pelatun kauden jälkeen Imoo debytoi aikuisten tasolla ECHL-liigassa kaudella 1991-1992. Hän pelasi 14 ottelua kaikkiaan kolmessa ECHL-seurassa sekä 15 ottelua IHL-seura Fort Wayne Cometsin riveissä vailla mainittavaa menestystä. Kaudeksi 1994–1995 Imoo siirtyi pelaamaan Japaniin ja neljän Japanin pääsarjassa pelatun kauden jälkeen hän sai myös Japanin kansalaisuuden. Imoo edusti Japania vuoden 1998 olympiaturnauksessa sekä 1998, 1999 ja 2000 MM- turnauksissa. Imoo päätti uransa kevääseen 2006 ja palasi takaisin Kanadaan jääkiekko-valmentajaksi. Viimeksi hän on toiminut NHL-organisaatio Los Angeles Kingsin palveluksessa pelaajakehityksestä vastaavana valmentajana. == Lähteet == ==Aiheesta muualla== * * Luokka:Japanilaiset jääkiekkomaalivahdit Luokka:Kanadalaiset jääkiekkomaalivahdit Luokka:Kanadanjapanilaiset Luokka:Vuonna 1970 syntyneet Luokka:Elävät henkilöt